  Майя Бывальцева Робототехникая Росси олимпиадае Иннополисэ Удмуртиысь куать команда мыноз. Ужрад Татарстанын инвожое 2017-тӥ арын ортчоз. Со сярысь ивортӥз информатизацияя улосвыл центр. Таяз арын олимпиадалэн темаез — «Устойчивость» ООН-лэн учкетэзъя. Куронъёсты кылдытӥсьёслэн малпанзыя, котькудӥз кылдытэм робот асьме дуннемес тужгес интылы пӧрмытыны юрттыны кулэ. Улосвыл люкетэз Удмуртиын нылпиослэн но егитъёслэн инноваци творчествозыя «Технотроника» центрын 17–19 куартолэзе ортчиз. Отын вормисьёс, 5–17 аресъем дышетскисьёс, писпуосты мерттыны, тӧл электростанциосты, шунды вылын ужась батареяосты пуктыны быгатӥсь но мукет роботъёсты кылдытонын вожвылъяськозы. Тегъёс: Мерлык Науканотехника Дышетон Ижкар Удмуртия Татарстан  